**GYŰJTÉS A TÁMOGATOTT LAKHATÁS PROGRAMRA**

**Adománygyűjtő kampány beszámoló**

**2021-ben adománygyűjtó kampányt indítottunk a Támogatott lakhatás megvalósulásáért. A kampányt 2022-ben tovább folytatjuk, jelen beszámoló a 2021-ben elért eredményekről szól.**

A Gondoskodás Gyermekeinkért Alapítvány 2021-ben folyamatosan gyűjtött adománygyűjtő kampány keretében azokért a budapesti családokért, akik súlyosan, halmozottan fogyatékos és autista embereket gyermeket, családtagot gondoznak otthonukban. Számukra a Támogatott Lakhatás nem elérhető forma, bentlakásos otthonokban próbálhatnák meg elhelyezni gyermekeiket, melyek az országhatáron vannak, távol az otthonaiktól, lehetetlenné téve a kapcsolattartást a családtagokkal – ráadásul átlagban 18 év várakozási idővel.

Az alapítvány azért küzd, hogy elismertesse: a Támogatott Lakhatás létrehozása, amely az egyetlen törvényileg is elismert forma, melyet ezek a családok igénybe vehetnek, állami feladat.

Ennek a kampány célja az, hogy támogassuk azokat a családokat, akik súlyosan, halmozottan fogyatékos hozzátartozójukat saját otthonukban ápolják egy életen át. Ezeknek a családoknak az élete korlátok között zajlik, súlyos anyagi és érzelmi teher számukra ez a gondozási feladat, amit a hét minden napján 24 órás „szolgálatban” végeznek.

A támogatott lakhatás egy olyan korszerű szociális ellátási forma, amelyben megvalósulhat kisebbségek társadalmi integrációja, létrejöhet az az életforma, amelyben a súlyosan, halmozottan fogyatékos személyek a társadalom egyenrangú tagjaiként, abba integrálódva, szomszédokkal, képességeik mentén folyamatos személyi segítés mellett élhetik életüket. Vagyis ugyanolyan körülmények között élhetnek, mint a nem fogyatékosok.

A 2021. év fontos eredménye, hogy elkészült egy hatástanulmány, mely hat szülővel készült interjú, valamint szakemberek szakértői segítségével. A hatástanulmány ingyenesen letölthető innen: <https://gondozotthon.hu/wp/bovebben-a-tamogatott-lakhatasrol/>

A Támogatott Lakhatás ügyét az Alapítvány [Facebook oldalán](https://www.facebook.com/gondoskodas.gyermekeinkert.alapitvany), a Társaság a súlyosan és halmozottan sérültek esélyegyenlőségéért [Facebook oldalon](https://www.facebook.com/tarsasag.a.sulyosan.halmozottan.serultekert), valamint a súlyosan-halmozottan fogyatékos fiatalokat nevelő szülők zárt Facebook csoportjaiban is népszerűsítettük.

A kampány során 2021-ben: 211.000 Ft forintot gyűjtöttünk, a kitűzött cél érdekében a gyűjtést folytatjuk 2022-ben is.